wickkiey/tamil-wikipedia-chunked huggingface dataset:
# கேரளக் காவல்துறை

## சட்டமும் கேரளக் காவலும்

### முன்னுரை

இந்திய அரசியல் அமைப்பின் படி நாட்டின் நேர்மை மற்றும் பாதுகாப்பை காத்திட, மற்றும் முறைப்படி வெளிப்படையாக சட்டத்தின் விதிகளை உறுதிசெய்திட, மற்றும் அனைத்து நபர்களின் உயிர், உடைமை, தன்னிச்சை, மதிப்பு, மற்றும் மனித உரிமைக்கு தகுந்த கருதல் தந்திட, ஒரு தொழிற்சார், பயிற்சி பெற்ற, திறமையான, ஒழுங்குற்ற, அர்ப்பணிப்புள்ள காவல் முறையை விரைந்து தருவதாக இது 'இருப்பதனால், மற்றும், போதுமான சட்டபூர்வ செயல்திறன்கள் மற்றும் பொருப்புகள் தந்து செயல்திறன்களையும் கடமைகளையும் நிறைவேற்றுவதற்கு தகுதியுற்றவர்களாக காவல்துறையை உருவாக்குவதற்கு இது தேவையாக இருப்பதனால், மற்றும், நவீன ஜனநாயக சமூகத்துடன் பொருந்தி செயல்படுவதும், பொது ஒற்றுமை மற்றும் சட்ட ஒழுங்கை நிலைநிறுத்துவதுமான காவல் முறைக்கு இது தேவையாக இருப்பதனால், மற்றும், காவல்துறையினருக்கான செயல்திறன்கள் தவறாக பயன்படுத்தப்பட வில்லை என்றும் காவல்துறை செயல்பாடுகள் சட்டபூர்வமானதும் முறையான கட்டுபாடுகளுக்கு உட்பட்டது என்றும் உறுதிப்படுத்த, கட்டாயப் படுத்துவதாக இது இருப்பதனால், இப்போது, கேரள மாநிலத்தின் காவல் படையின் உருவாக்கம், கட்டுப்படுத்தல், செயல்திறன்கள், கடமைகள் தொடர்பான சட்டத்தை ஒருமைபடுத்தவும், திருத்தங்கள் கொண்டுவரவும் இது கட்டாயம் என்பதால் இது இந்தியாவின் அறுபத்தி-ஒன்றாவது குடியரசு ஆண்டில் பின் வருமாறு சட்டமாக்கப்பட்டு இருக்கிறது.
# கேரளக் காவல்துறை

## காவல்துறையின் பொதுவான கடமைகள்

இந்திய அரசியல் அமைப்பிற்கும் அதன் கீழ் உருவாக்கப் பட்டுள்ள சட்டங்களுக்கும் உட்பட்டு ஜனங்களுக்கு இடையில் செயல்படும் சேவை பரிவு என்ற நிலைக்கு, அமைதி மற்றும் ஒழுங்கு,தேசத்தின் ஒற்றுமை, நாட்டின் பாதுகாப்பு மற்றும் மனித உரிமைகளை காத்தல் ஆகியவை உறுதி செய்யப் படுவதின் வாயிலாக, சட்டத்தின் கீழ் கிடைக்கும் தன்னிச்சைகள் மற்றும் உரிமைகள் அகியன அனைத்து நபர்களும் அனுபவித்தலை உறுதிப் படுத்துவதற்கு, காவல்துறை, சட்டத்துடன் இனங்கி செயல்பட வேண்டும்.
# கரம்பை

**கரம்பை** அல்லது **வண்டல்** (*Silt*) என்பது ஏரி, குளங்களில் அடியில் படியும் மண் ஆகும். காட்டில் உள்ள மரங்கள் இலைகளை உதிர்க்கும் போது அவை மண்ணில் மக்கும். மழைபெய்யும் போது இலைமக்குகள் மண்துகள்களோடு ஆற்றில் அடித்து வரப்படும். ஆற்றுநீர் ஏரி குளங்களில் தேக்கப்படும். நீரில் உள்ள மண்துகள்கள் நாளடைவில் நீர்நிலையின் அடியில் தரையில் படியும்.
# கரம்பை

## கரம்பை

தஞ்சாவூர், திருநெல்வேலி உட்பட பல மாவட்டங்களில் கரம்பை என்னும் வழக்கு நடைமுறையில் உள்ளது. தஞ்சாவூர் மாவட்டம், அம்மாபேட்டை ஒன்றியத்தில் உள்ள மெலட்டூர் பேரூராட்சிக்கு உட்பட்ட ஓர் ஊரின் பெயர் கரம்பை. கரம்பை என்பதை முன்னொட்டாகவும் பின்னொட்டாகவும் கொண்டு பல கிராமங்கள் உள்ளன.(எ.கா.) குருவிக்கரம்பை, பேய்க்கரம்பை, கரம்பைக்குடி.
# கரம்பை

## கரம்பை

### பயன்

கோடைகாலத்தில் நீர்நிலைகள் வற்றியபின் அடியில் படிந்த கரம்பை மண்ணை அள்ளி விவசாய நிலங்களுக்கு இடுவர். இதனால் விளைநிலம் வளம் பெறும். மேலும் நீர்நிலைகளும் தூர் வாரப்படும்.
# தங்கம்(I) குளோரைடு

**தங்கம்(I) குளோரைடு** *(Gold(I) chloride)* என்பது AuCl என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.
# தங்கம்(I) குளோரைடு

## தயாரிப்பு

தங்கம்(III) குளோரைடை வெப்பச் சிதைவு அடையச் செய்யும் வினையின் மூலமாகத் தங்கம்(I) குளோரைடு தயாரிக்கலாம்.
# தங்கம்(I) குளோரைடு

## வினைகள்

குளோரினின் ஆவியழுத்தத்தால் உயர்வெப்பநிலைகளில் இதனுடைய சிறுபகுதி நிலைப்புத் தன்மையுடன் காணப்பட்டாலும் இச்சேர்மம் வெளிச்சூழலில் சிற்றுறுதி நிலைப்புத் தன்மையுடன் காணப்படுகிறது.தண்ணீருடன் சேர்த்து வினைப்படுத்தும் பொழுது தங்கம்(I) குளோரைடு விகிதச்சமமாதலின்றி பிரிகையடைந்து தங்கம் உலோகமாகவும் தங்கம்(III) குளோரைடு ஆகவும் தன்னொடுக்க வினையால் மாற்றமடைகிறது:
: 3 AuCl → 2 Au + AuCl<sub>3</sub>  
பொட்டாசியம் புரோமைடுடன் வினைபுரிந்து பொட்டாசியம் தங்க புரோமைடு எனப்படும் பொட்டாசியம் ஆரிக் புரோமைடையும், பொட்டாசியம் குளோரைடையும் ,தங்கம் உலோகத்தையும் கொடுக்கிறது:
: 3 AuCl + 4 KBr → KAuBr<sub>4</sub> + 2 Au + 3 KCl
# தங்கம்(I) குளோரைடு

## பாதுகாப்பு

கண்கள் மற்றும் தோலில் தங்கம்(I) குளோரைடு எரிச்சலை உண்டாக்கும், சிறுநீரகத்தைப் பாதிக்கும், இரத்த வெள்ளை அணுக்களின் எண்ணிக்கையைக் குறைக்கும்.
# சேலம் மாவட்டத்திலுள்ள கல்வி நிலையங்கள்

**சேலம் மாவட்டத்திலுள்ள கல்வி நிலையங்கள்** என்பது இந்தியாவின் தமிழ்நாட்டில் சேலம் மாவட்டத்தில் செயற்பட்டுவரும் கல்லூரிகள், பள்ளிகள் உள்ளிட்ட கல்வி நிலையங்களின் பட்டியலாகும்.
# சேலம் மாவட்டத்திலுள்ள கல்வி நிலையங்கள்

## பல்கலைக்கழகங்கள்

பெரியார் பல்கலைக்கழகம்
# சேலம் மாவட்டத்திலுள்ள கல்வி நிலையங்கள்

## கல்லூரிகள்

### கலை அறிவியல் கல்லூரிகள்

- அரசினர் கலைக்கல்லூரி, சேலம்- 7 (தன்னாட்சி)
- அரசினர் மகளிர் கலைக்கல்லூரி, சேலம்- 8
- ஏ.இ.டி கலை மற்றும் அறிவியல் கல்லூரி
- ஏ.வி.எஸ் கலை மற்றும் அறிவியல் கல்லூரி
- கெம்கேட்ஸ் மகளிர் கலை அறிவியல் கல்லூரி
- சௌடேஷ்வரி கல்லூரி, சேலம்
- சிறீ கணேஷ் கல்லூரி
- சிறீ சக்தி கைலாஷ் கலை மற்றும் அறிவியல் மகளிர் கல்லூரி
- சிறீ சாரதா கல்லூரி (தன்னாட்சி)
- பத்மாவதி கலை மற்றும் அறிவியல் கல்லூரி
- பாரதியார் மகளிர் கல்லூரி
- சிறி பாலமுருகன் கலை மற்றும் அறிவியல் கல்லூரி
- பெரியார் பல்கலைக்கழகம் கலை மற்றும் அறிவியல் கல்லூரி
- வைஸ்யா கல்லூரி
- வித்யா கலை, அறிவியல் கல்லூரி
- ஜெய்ராம் கலை மற்றும் அறிவியல் கல்லூரி
- சேலம் சௌடேஸ்வரி கலை மற்றும் அறிவியல் கல்லூரி
- பாரதியார் மகளிர் கலை அறிவியல் கல்லூரி
# சேலம் மாவட்டத்திலுள்ள கல்வி நிலையங்கள்

## கல்வியியல் கல்லூரிகள்

- சிறீ சாரதா கல்வியியல் கல்லூரி, சேலம்.
- வைஸ்யா கல்வியியல் கல்லூரி
# சேலம் மாவட்டத்திலுள்ள கல்வி நிலையங்கள்

## பல்தொழிற்நுட்பக் கல்லூரிகள்

- ஆச்சார்யா பாலிடெக்னிக் கல்லூரி
- எம்.ஐ.டி பாலிடெக்னிக் கல்லூரி, மேட்டூர்
- காவேரி பாலிடெக்னிக் கல்லூரி, ம. கள்ளிப்பட்டி
- கொங்கு பாலிடெக்னிக் கல்லூரி
- கோட்டை மாரியம்மன் பாலிடெக்னிக் கல்லூரி, மின்னாம்பள்ளி
- சிறீ தியாகராஜர் பாலிடெக்னிக் கல்லூரி, வாழப்பாடி
- சேலம் பாலிடெக்னிக் கல்லூரி, பனமரத்துப்பட்டி
- தென்னிந்திய திருச்சபை பாலிடெக்னிக் கல்லூரி (CSI) ஏற்காடு சாலை, சேலம்.
- முருகேசன் பாலிடெக்னிக் கல்லூரி
- மைசூரி பாலிடெக்னிக் கல்லூரி, காக்காபாளையம்
# சேலம் மாவட்டத்திலுள்ள கல்வி நிலையங்கள்

## பல்தொழிற்நுட்பக் கல்லூரிகள்

### பொறியியல் கல்லூரிகள்

- அரசினர் பொறியியல் கல்லூரி, சேலம்
- அன்னபூர்ணா பொறியியல் கல்லூரி
- எஸ்.ஆர்.எஸ் பொறியியல் மற்றும் தொழில்நுட்பக் கல்லூரி
- ஏ.வி.எஸ் தொழில்நுட்பக் கல்லூரி
- ஏ.வி.எஸ் பொறியியல் கல்லூரி
- கணேஷ் பொறியியல் கல்லூரி
- காவேரி பொறியியல் கல்லூரி
- கிரீன்டெக் மகளிர் பொறியியல் கல்லூரி, ஆத்தூர்
- சிறீ சண்முகா பொறியியல் மற்றும் தொழில்நுட்பக் கல்லூரி, சங்ககிரி
- சிறீ சத்யம் பொறியியல் மற்றும் தொழில்நுட்பக் கல்லூரி, சங்ககிரி
- சேலம் பொறியியல் மற்றும் தொழில்நுட்பக் கல்லூரி
- சோனா தொழில்நுட்பக் கல்லூரி, சேலம்
- தாகூர் பொறியியல் மற்றும் தொழில்நுட்பக் கல்லூரி, ஆத்தூர்
- திராஜ்லால் காந்தி தொழில்நுட்பக் கல்லூரி, ஓமலூர்
- நரசுஸ் சாரதி தொழில்நுட்பக் கல்லூரி, பூசாரிப்பட்டி
- நாலேஜ் தொழில்நுட்பக் கல்லூரி, காக்காபாளையம்
- பாரதியார் மகளிர் பொறியியல் கல்லூரி, ஆத்தூர்
- மகேந்திரா பொறியியல் கல்லூரி, மின்னம்பள்ளி
- ராஜாஜி தொழில்நுட்பக் கல்லூரி
- வி.எஸ்.ஏ பொறியியல் கல்லூரி
- விநாயகா மிசன் கிருபானந்த வாரியார் பொறியியல் கல்லூரி
- விவேகானந்தா பொறியியல் கல்லூரி
# சேலம் மாவட்டத்திலுள்ள கல்வி நிலையங்கள்

## பல்தொழிற்நுட்பக் கல்லூரிகள்

### மருத்துவக் கல்லூரிகள்

- அரசினர் செவிலியர் கல்லூரி, சேலம்
- அரசினர் மருத்துவக்கல்லூரி, சேலம்
- அன்னபூர்ணா மருத்துவக் கல்லூரி
- அன்னை தெரசா பாராமெடிக்கல் கல்லூரி
- அதாமா அக்குபஞ்சர் பயிற்சி நிறுவனம்
- சிறீ பரணி செவிலியர் கல்லூரி
- விநாயகா மிசன் அன்னபூர்ணா செவிலியர் கல்லூரி
- விநாயகா மிசன் ஓமியோபதி மருத்துவக்கல்லூரி மற்றும் மருத்துவமனை
- விநாயகா மிசன் கிருபானந்த வாரியார் மருத்துவக்கல்லூரி
- விநாயகா மிசன் சங்கராச்சாரியார் பல் மருத்துவக்கல்லூரி
- விநாயகா மிசன் பார்மசி கல்லூரி
- விநாயகா மிசன் பிசியோதரபி கல்லூரி
# கனிஷ்கர்

வின் உஸ்பெஸ்கிஸ்தான், தஜிகிஸ்தான் பகுதிகள் & இந்தியாவின் மதுரா, உஜ்ஜைன், குண்டினபுரம், கௌசாம்பி, பாடலிபுத்திரம், ஜான்சிர்-சம்பா பகுதிகள்]]  
**கனிஷ்கர்** (Kanishkar) , குசானக் குல பேரரசனாக கி. பி 127 முதல் 163 முடிய ஆட்சி செய்த வட இந்திய பேரரசன். போர்த் தொழில், அரசியல், ஆன்மீகம் இவரது ஆட்சியில் செழித்தோங்கியது.
# கனிஷ்கர்

## தெற்காசியா & மத்திய ஆசிய படையெடுப்புகள்

கனிஷ்கர் மத்திய ஆசியாவின் ஆப்கானிஸ்தான், தஜிகிஸ்தான், உஸ்பெஸ்கிஸ்தான், தற்கால பாகிஸ்தான் பகுதிகளை வென்று, இந்தியாவின் குஜராத் மற்றும் பஞ்சாப் முதல் கங்கை சமவெளியின் பாடலிபுத்திரம் வரை விரிவு படுத்தினான். கனிஷ்கர் ஆட்சியின் முக்கிய தலைநகராக **புருஷபுரம்** எனும் தற்கால பாகிஸ்தானில் உள்ள பெஷாவர் ஆகும். மதுரா நகரையும் இரண்டாவது தலைநகராகக் கொண்டவர். பௌத்த சமயத்தை ஆதரித்துப் பரப்பியவர். பட்டுப் பாதை மூலம் பௌத்த சமயத்தை காந்தாரம் வழியாக சீனா உள்ளிட்ட முதலிய கிழக்கு ஆசியா நாடுகள் வரை பரப்பியவர்.
# கனிஷ்கர்

## மரபுரிமைப் பேறுகள்

### கனிஷ்கரின் தூபி

, கிபி இரண்டாம் நூற்றாண்டு, பெசாவர் அருங்காட்சியகம்]]  
தற்கால பாக்கிஸ்தானின் வடமேற்கு எல்லைப்புற மாகாணத்தில் உள்ள பெஷாவர் நகரத்திற்கு அருகில் உள்ள **சாஜி கி தேரி** எனுமிடத்தில் பௌத்த தூபியை நிறுவினார். இதனை தற்போது கனிஷ்கரின் தூபி என்று அழைக்கப்படுகிறது. 13 தளங்களுடன், 400 அடி உயரத்துடன் கட்டப்பட்ட இத்தூபி, தற்போது உருக்குலைந்து காணப்படுகிறது.
# கனிஷ்கர்

## மரபுரிமைப் பேறுகள்

### கனிஷ்கர் பேழை

பேழையின் மூடிப் பகுதியில், கௌதம புத்தரின் இருபுரங்களில் இந்திரன் மற்றும் பிரம்மா மற்றும் அடிப்பகுதியின் நடுவே நின்ற நிலையில் கனிஷ்கர், பெசாவர் அருங்காட்சியகம்]]
குசானப் பேரரசர் *கனிஷ்கர்*, தற்கால பாகிஸ்தான் நாட்டின் கைபர் பக்துன்வா மாகாணத்தில் உள்ள பெஷாவர் நகரத்திற்கு அருகில் உள்ள **சாஜி கி தேரி** எனுமிடத்தில் நிறுவிய கனிஷ்கரின் தூபி இருந்த இடத்தில்,
1908 - 1909களில் அகழ்வாராய்ச்சி செய்த போது பௌத்தச் சின்னங்கள் கொண்ட அழகிய செப்புப் பேழை கிடைத்தது. அதற்கு **கனிஷ்கர் பேழை** எனப்பெயரிடப்பட்டது. பௌத்த நினைவுச் சின்னங்கள் கொண்ட இப்பேழை பேரரசர் கனிஷ்கரின் ஆட்சிக் காலத்தில் கிபி 127ல் உருவாக்கப்பட்டது.
# கனிஷ்கர்

## பௌத்த சமயத்தை சீனாவிற்கு பரப்பல்

கி. பி இரண்டாம் நூற்றாண்டில் மத்திய ஆசியப்பகுதியான காந்தாரத்திலிருந்து, உலக நலத்திற்கான பிக்குகள் என்ற பெயரில் பௌத்த பிக்குகளை சீனா மற்றும் கிழக்கு ஆசியப் பகுதிகளுக்கு அனுப்பி பௌத்த சமயத்தை பரப்பினார்.
# கனிஷ்கர்

## இதனையும் காண்க

- குசான் பேரரசு
- கனிஷ்கர் பேழை
- கனிஷ்கரின் தூபி
- குவிஷ்கன்
- வீமா காட்பீசஸ்
- வார்தாக் செப்புப் பானை
# திரசுப்போல்

**திரசுப்போல்** (; ; உருசியம் மற்றும் உக்குரேனியம்: Тирасполь, ) என்பது சர்வேச தரமாக மல்தோவாவின் இரண்டாவது மிகப்பெரிய நகரம் ஆகும். ஆனால் இது திரான்சுனிஸ்திரியாவின் தலைநகரமும் நிர்வாக மையமும் ஆகும். திரசுப்போல் டினைஸ்தர் ஆற்றின் கிழக்கு ஆர்ரங்கரையாக அமைந்துள்ளது. இது தளபாடம் மற்றும் மின் உபகரணங்கள் என்பவற்றிக்கு பிரபல்யமான இடமாகும்.  
இந்த நகரம் ஒவ்வொரு ஆண்டும் ஒக்டோபர் 14ல் தனது ஆண்டு நிறைவைக் கொண்டாடுகிறது.
# வெள்ளி சல்பைட்டு

## தயாரிப்பு

வெள்ளி நைட்ரேட்டை விகிதவியல் அளவின்படியான சோடியம் சல்பைட்டு கரைசலுடன் சேர்த்து வினைப்படுத்தினால் வெள்ளி சல்பைட்டின் வீழ்படிவு உண்டாகிறது.
:2 AgNO<sub>3</sub> + Na<sub>2</sub>SO<sub>3</sub> Ag<sub>2</sub>SO<sub>3</sub> + 2 NaNO<sub>3</sub>  
வினையில் உண்டான வீழ்படிவை வடிகட்டி பின்னர் நல்ல கொதிநீரில் அலசி வெற்றிடத்தில் உலர்த்தி வெள்ளி சல்பைட்டு தயாரிக்கப்பட்டு பயன்படுத்தப்படுகிறது.
# விக்கிப்பீடியா:கணக்கு உருவாக்குவோர்கள்

## எப்படி இயங்குகிறது

உங்கள் பயனர் கணக்கில் புகுபதிந்த பிறகு, பிறருக்குப் புதிய பயனர் கணக்குகளை உருவாக்க இங்கு செல்லுங்கள்.
# விக்கிப்பீடியா:கணக்கு உருவாக்குவோர்கள்

## பயனர் கணக்கு உருவாக்குவோர்கள் அணுக்கம் வழங்கப் பெற்றோர்

- பயனர் கணக்கு உருவாக்குவோர்கள் அணுக்கம் வழங்கப் பெற்றோர் பட்டியல். இவர்களைத் தவிர நிருவாக அணுக்கம் உள்ள அனைத்துப் பயனர்களும் தாமாகவே இவ்வணுக்கம் பெற்றுள்ளனர்.  
| எண் | பயனர் | அணுக்கம் வழங்கியவர் | நாள் | குறிப்பு |
| --- | --- | --- | --- | --- |
| 1 | Commons sibi | - | 6 சூன் 2013 |  |
| 2 | Thamizhpparithi Maari | Shanmugamp7 | 13 அக்டோபர் 2015 |  |
| 3 | கி.மூர்த்தி | Shanmugamp7 | 13 அக்டோபர் 2015 |  |
| 4 | Sridhar G | Ravidreams | பெப்ரவரி 13, 2020 |  |
| 4 | Arularasan. G | பெப்ரவரி 2, 2024 |  |  |
# ஏஜியன் கடல்

**ஏஜியன் கடல்** (Aegean Sea), மத்தியதரைக்கடலின் நீட்சியே. இது கிரேக்கம் மற்றும் துருக்கி இடையே, மத்தியதரைக்கடலுக்கும், அனத்தோலியா பகுதிக்கும் இடைப்பட்ட பகுதியில் அமைந்த கடற்பரப்பாகும். இதன் வடகிழக்கில் மர்மரா கடல் மற்றும் கருங்கடலும், தெற்கில் மத்தியதரைக் கடலும் அமைந்துள்ளது.  
ஏஜியன் கடலில் தெற்கில் அமைந்த தீவுகளில் பெரியது கிரீட் தீவு ஆகும். ஏஜியன் கடலின் நீளம் 700 கிலோ மீட்ட்ர்; அகலம் 400 கிலோ மீட்டர் மற்றும் பரப்பளவு 2,14,000 சதுர கிலோ மீட்டர் ஆகும்.
# கௌடப் பேரரசு

**கௌடப் பேரரசு** (Gauda Kingdom) (Gāur Rājya ), (ஆட்சி: கி. பி 590 - 626), தற்கால பிகார் மாநிலத்தின் முர்சிதாபாத் நகரை தலைநகராகக் கொண்டு தற்கால பிகாரின் பகுதிகள், வங்காளம், ஒடிசா மற்றும் அசாம் பகுதிகளை கி. பி 590 முதல் 626 முடிய ஆண்டது. கௌடப் பேரரசர்களில் தலைசிறந்தவர் சசாங்கன் ஆவர்.. கௌடப் பேரரசின் தலைநகரம் கர்ணசுவர்ணா என்ற தற்கால முர்சிதாபாத்த்தின் தலைமையிட நகரமான பெர்காம்பூர் நகரம் ஆகும்.
சீன யாத்திரிகனும் பௌத்த அறிஞருமான யுவான் சுவாங் சசாங்கன் ஆண்ட கௌடப் பேரரசின் கர்ணசுபர்னா பகுதிக்கு சென்று வந்தவர்.  
அத்வைத மரபைச் சார்ந்த கௌடபாதர் இப்பேரரசிலிருந்து, வாரணாசிக்கு சென்று, கோவிந்த பகவத் பாதர்க்கு அத்வைத தத்துவத்தை போதித்தவர்.  
சசாங்கனின் இறப்பிற்கு பின்னர் கௌடப் பேரரசு, சசாங்கனின் மகன்கள் பிரித்துக் கொண்டு ஆண்டனர்.  
பாலப் பேரரசர்கள், சென் பேரரசர்கள் தங்களை கௌட தேசத்தின் தலைவர்கள் என்று தங்களை அழைத்துக்கொண்டனர்.
# கௌடப் பேரரசு

## இதனையும் காண்க

- கௌட பிரதேசம்
- பாலப் பேரரசு
- தேவா பேரரசு
# Module:List/doc

This module outputs various kinds of lists. At present, it supports bulleted lists, unbulleted lists, horizontal lists, ordered lists (numbered or alphabetical), and horizontal ordered lists. It allows for easy css styling of the list or of the individual list items.
# Module:List/doc

## Usage

; Quick usage  
; All parameters  
; Arguments passed from parent template  
; Functions  
| Function name | Produces | Example output | Template using the function |
| --- | --- | --- | --- |
| <code>bulleted</code> | Bulleted lists |  |  |
| <code>unbulleted</code> | Unbulleted lists |  |  |
| <code>horizontal</code> | Horizontal bulleted lists |  |  |
| <code>ordered</code> | Ordered lists (numbered lists and alphabetical lists) |  |  |
| <code>horizontal_ordered</code> | Horizontal ordered lists | } |  |
# Module:List/doc

## Parameters

- Positional parameters (<code>1</code>, <code>2</code>, <code>3</code>...) - these are the list items. If no list items are present, the module will output nothing.
- <code>start</code> - sets the start item for ordered lists. This can be a start number for numbered lists, or a start letter for alphabetical lists. Horizontal ordered lists only support numbers.
- <code>type</code> - the type of marker used in ordered lists. Possible values are "1" for numbers (the default), "A" for uppercase letters, "a" for lowercase letters, "I" for uppercase Roman numerals, and "i" for lowercase Roman numerals. Not supported in horizontal ordered lists. See also the <code>list_style_type</code> parameter.
- <code>list_style_type</code> - the type of marker used in ordered lists. This uses CSS styling, and has more types available than the <code>type</code> parameter, which uses an html attribute. Possible values are listed at W3schools' list-style-type page. Support may vary by browser. <code>list-style-type</code> is an alias for this parameter.
- <code>class</code> - a custom class for the tags surrounding the list, e.g. <code>plainlinks</code>.
- <code>style</code> - a custom css style for the tags surrounding the list, e.g. <code>font-size: 90%;</code>.
- <code>list_style</code> - a custom css style for the list itself. The format is the same as for the parameter.
- <code>item_style</code> - a custom css style for all of the list items (the tags). The format is the same as for the parameter.
- <code>item1_style</code>, <code>item2_style</code>, <code>item3_style</code>... - custom css styles for each of the list items. The format is the same as for the parameter.
- <code>item1_value</code>, <code>item2_value</code>, <code>item3_value</code>... - custom value for the given list item. List items following the one given will increment from the specified value. The value should be a positive integer. (Note that this option only has an effect on ordered lists.)
- <code>indent</code> - this parameter indents the list, for horizontal and horizontal ordered lists only. The value must be a number, e.g. <code>2</code>. The indent is calculated in em, and is 1.6 times the value specified. If no indent is specified, the default is zero.
# Module:List/doc

## Examples

; Bulleted lists  
**<code></code>**  
| <code></code> | } |
| --- | --- |  
; Unbulleted lists  
**<code></code>**  
| <code></code> | } |
| --- | --- |  
; Horizontal lists  
**<code></code>**  
| <code></code> | } |
| --- | --- |  
; Unbulleted lists  
**<code></code>**  
| <code></code> | } |
| --- | --- |  
; Ordered lists  
**<code></code>**  
| <code></code> | } |
| --- | --- |  
; Horizontal ordered lists  
**<code></code>**  
| <code></code> | } |
| --- | --- |
# Module:List/doc

## Tracking/maintenance category

- :Category:List templates with deprecated parameters
# நிலாவெளிக் கல்வெட்டு

**நிலாவெளிக் கல்வெட்டு** என்பது, இலங்கையின் திருகோணமலை மாவட்டத்தில் உள்ள நிலாவெளிப் பிள்ளையார் கோயிலில் கண்டுபிடிக்கப்பட்ட ஒரு கல்வெட்டு ஆகும். தொடக்கத்தில் இது எங்கிருந்தது என்று தெரியவில்லை. ஆனால், 20 ஆம் நூற்றாண்டில் பிள்ளையார் கோயில் புதிதாகக் கட்டப்பட்ட காலத்தில் இக்கல்வெட்டைக் கோயில் தீர்த்தக் கிணற்றின் படிக்கல்லாக வைத்துக் கட்டிவிட்டனர். முன்னாள் சாம்பல்தீவுக் கிராமசபைத் தலைவரான செ. தம்பிராசாவின் அழைப்பின்பேரில் நிலாவெளிக்குச் சென்ற கா. இந்திரபாலாவும் செ. குணசிங்கமும் முதன் முதலாக இதைப் படியெடுத்து ஆய்வுசெய்தனர்.
# நிலாவெளிக் கல்வெட்டு

## காலம்

இக்கல்வெட்டின் காலத்தை நேரடியாகக் குறித்துக்காட்டக்கூடிய அரசனின் பெயர், ஆட்சியாண்டு முதலிய தகவல்கள் இதன் வாசிக்கக்கூடிய பகுதிகளில் இல்லை. எழுத்துக்கள் சிதைந்து போயுள்ள கல்வெட்டின் மேற்பகுதியில் இத்தகைய விவரங்கள் இருந்திருக்கக்கூடும். ஆனாலும், எழுத்தமைதி, அதில் காணப்படும் தகவல்கள் போன்றவற்றை அடிப்படையாகக் கொண்டு இக்கல்வெட்டு இலங்கையில் சோழராட்சியின் தொடக்ககாலத்துக்கு உரியது என மதிப்பிடப்பட்டுள்ளது.
# நிலாவெளிக் கல்வெட்டு

## உள்ளடக்கம்

இக்கல்வெட்டு திருகோணமலையில் உள்ள மத்ஸ்யகேஸ்வரம் என்னும் கோயிலுக்கு அன்றாட வழிபாட்டுத் தேவைகளுக்காக வழங்கப்பட்ட தானம் ஒன்றைக் குறிக்கிறது. மத்ஸ்யகேஸ்வரம் என்பது திருக்கோணேஸ்வரம் என இன்று அழைக்கப்படும் கோயிலுக்கு முன்னர் வழங்கிய ஒரு பெயராகும். வழங்கப்பட்ட தானம், கிரிகாமம், கிரிகண்ட கிரிகாமம் ஆகிய ஊர்களில் உள்ள நன்செய், புன்செய் நிலங்களை உள்ளடக்கியிருந்தது.இவ்விரு ஊர்ப் பெயர்களும் இன்று வழக்கில் இல்லை. எனினும், இதில் தரப்பட்டுள்ள தகவல்கள் மேற்படி ஊர்கள் கடற்கரையை அன்றி அமைந்தவை என்பதைக் காட்டுகின்றன. திருக்கோணமலை, கோணமாமலை ஆகிய பெயர்கள் இந்தக் கல்வெட்டில் உள்ளன. இதுவரை அறியப்பட்டுள்ள ஆவணங்களில், திருக்கோணமலை என்ற பெயர் குறிக்கப்பட்டுள்ள மிகப்பழைய ஆவணம் இதுவே. எனினும், திருக்கோணமலையைக் குறிக்கும் கோணமாமலை என்ற பெயர் ஏழாம் நூற்றாண்டைச் சேர்ந்த தேவாரங்களில் காணப்படுவது குறிப்பிடத்தக்கது.
# மேற்கு வாசல் பாலம்

**மேற்கு வாசல் பாலம்** (*West Gate Bridge*) அவுஸ்திரேலியாவில் மெல்போர்ன் விக்டோரியா என்னுமிடத்தில் அமைந்துள்ளது. இது ஒரு இரும்பாலான பெட்டகவடிவ வடத்தால் இணைக்கப்பட்ட பாதைப் பாலமாகும். யர்ரா ஆற்றின் குறுக்கே அமைக்கப்பெற்ற இப்பாலம் உள்நோக்கிய, மற்றும் வெளிநோக்கிய தலா 5 பாதைகளாக விரிவாக்கப்பட்டுள்ளது. 1968ல் தொடங்கிய கட்டுமான பணி 1978ல் முடிக்கப்பட்டது. மேற்கு வாசல் பாலம் 2,582.6 மீட்டர்கள் நீளமும், (8,473.1 அடிகள்), 37.3 மீட்டர்கள் அகலமும் (122.4 அடிகள்) உடையதாக அறியப்படுகிறது.
# மேற்கு வாசல் பாலம்

## தகர்வு

மே 1970 இல் மேற்கு வாசல் பாலத்தில் முதன்முதலில் சிக்கல்கள் கவனிக்கப்பட்டன, அப்போது பல எஃகு உத்திரங்கள் சுமார் 4.5 அங்குலம் (114 மிமீ) அளவுக்குப் பொருந்தவில்லை என்பதை கண்டறியப்பட்டன. பொறியாளர்கள், உத்திரங்களை சரியான நிலையில் வளைக்க, சுமார் 8 டன் எடையுள்ள பத்து கற்காரை தொகுதிகளை வைக்க முன்மொழிந்தனர். செப்டம்பர் 1970 இல், இதனால் உத்திரத்தின் ஒரு பகுதி வளைந்து போனதை கவனிக்கப்பட்டது. 2,000 டன் எடையுள்ள அந்தப் பகுதி 45 மீ (148 அடி) உயரத்திலிருந்து தரையில் விழுந்ததில், பாலத்தின் மீதும் பாலத்தின் அடியிலும் இருந்த தொழிலாளர்கள் இருவரும் கொல்லப்பட்டனர். இறுதியில், 35 ஆண்கள் கொல்லப்பட்டனர் மற்றும் 18 பேர் காயமடைந்தனர்.
# சட்டவிரோதக் கூடுதல்

**சட்டவிரோதமாகக் கூடுதல்** (*Unlawful Assembly*) என்பது பொது மக்களின் அமைதிக்கு ஊறு விளைவிக்கும் நோக்கில், பொது இடங்களில் மூன்று அல்லது அதற்கும் மேற்பட்டவர்கள் கலகம், கிளர்ச்சி அல்லது கலவரம் செய்வதைத் தூண்டும் நோக்கில் கூடுவதைக் குறிக்கும். இந்தியா, கனடா, வங்காள தேசம், ஹாங்காங் ஆகிய நாடுகளில் பொது மக்கள் சட்டவிரோதமாகக் கூடுவது தடை செய்யப்பட்டுள்ளது.
# சட்டவிரோதக் கூடுதல்

## இந்தியாவில்

இந்திய தண்டனைச் சட்டம், 1973 **பிரிவு 144** இன் படி, சட்டவிரோதக் கூடுதலை தடை செய்வதற்கு, நீதிமன்ற குற்றவியல் நடுவர்களுக்கு அதிகாரம் வழங்கப்பட்டுள்ளது. நாட்டில் பிரிவு 144 அமல்படுத்தப்பட்டப் பகுதியில் சட்டவிரோதமாகக் கூடினால், இச்சட்டத்தின் பிரிவு 141 முதல் 149இன்படி, சட்டவிரோதமாகக் கூடியவர்களுக்கு அதிகபட்சம் மூன்று ஆண்டு சிறை தண்டனை அல்லது தண்டத்தொகை(அபராதம்) விதிக்கப்படும்.  
பிரித்தானியாவின் இந்தியப் பேரரசு இந்தியாவில், இந்திய விடுதலை இயக்க வீர்ரகளை ஒடுக்கும் வகையில் 1861 ஆம் ஆண்டில் இந்திய தண்டனைச் சட்டத்தில் இப்பிரிவு சேர்க்கப்பட்டது.
# சட்டவிரோதக் கூடுதல்

## இதனையும் காண்க

- ஊரடங்கு உத்தரவு
# கிரௌன் பிளாசா சென்னை அடையாறு பார்க்

**க்ரௌவுன் பிளாஸா சென்னை அடையாறு பார்க்** (Crowne Plaza Chennai Adyar Park) என்று அழைக்கப்படும் இது *ஷெரடன் பார்க் ஹோட்டல் மற்றும் டவர்ஸ்* என்று முதலில் அழைக்கப்பட்டு வந்தது. இது ஒரு ஐந்து நட்சதிர அந்தஸ்து பெற்ற தங்கும் விடுதி ஆகும். இந்தியாவின் தமிழ் நாடு மாநிலத்தின் தலைநகரான சென்னையில் உள்ள டிடிகே சாலையில் அமைந்துள்ளது.
# கிரௌன் பிளாசா சென்னை அடையாறு பார்க்

## வரலாறு

AGHL ஆல் அடையாறு பார்க் ஹோட்டல் என்ற பெயருடன் முதலில் கட்டப்பட்டது. பிப்ரவரி 1985 இல் 250 அறைகள் கொண்ட ஹோட்டலாக வெல்கம் குழு வாங்கியது. இதன் கட்டுப்பாட்டு உரிமைகளை கோயல் குடும்பம் மொத்தமாக 30 மில்லியனுக்குப் பெற்றது. பின்னர் அந்த குழு, ஹோட்டலின் பெயரை ஷெரடான் பார்க் ஹோட்டல் மற்றும் டவர்ஸ் என்று பெயர் மாற்றம் செய்தது. AGHL உடைய மூன்று இடங்களும் ஐடிசி ஹோட்டல்களால் நிர்வகிக்கப்பட்டது.  
பின்னர் மே1, 2015 இல் இன்டர்கான்டினென்டல் ஹோட்டல் குழு ஹோட்டலை வாங்கிய பிறகு, ஹோட்டலின் பெயர் க்ரௌவுன் பிளாஸா சென்னை அடையாறு பார்க் என்று மாற்றம் செய்யப்பட்டது.
# கிரௌன் பிளாசா சென்னை அடையாறு பார்க்

## இருப்பிடம்

சென்னையின் பொருளாதார மற்றும் வணிக மையத்திற்கு மிகவும் அருகில் டிடிகே சாலை அமைந்துள்ளது. அங்கு அமைந்துள்ள இந்த ஹோட்டல் பல்வேறு பெருநிறுவனங்கள் அமைந்துள்ள பகுதியிலிருந்து சுமார் 4 கிலோ மீட்டர் தொலைவிலும், வேர்ல்பூலில் இருந்து சுமார் 10 கிலோ மீட்டர் தொலைவிலும், சென்னை டிரேட் மையத்திலிருந்து சுமார் 9 கிலோ மீட்டர் தொலைவிலும், அமெரிக்க தூதரகத்திலிருந்து சுமார் 6 கிலோ மீட்டர் தொலைவிலும், ஸ்டாண்டன்ட் சேர்டர்ட் வங்கியிலிருந்து சுமார் 5 கிலோ மீட்டர் தொலைவிலும், டெட்ஸ்க் வங்கியிலிருந்து சுமார் 4 கிலோ மீட்டர் தொலைவிலும், அமெரிக்கன் எக்ஸ்பிரஸ் வங்கியிலிருந்து சுமார் 6 கிலோ மீட்டர் தொலைவிலும், சிட்டி வங்கியிலிருந்து சுமார் 6 கிலோ மீட்டர் தொலைவிலும், அப்பல்லோ மருத்துவனையில் இருந்து சுமார் 10 கிலோ மீட்டர் தொலைவிலும், ஹூண்டாய் மோட்டார்ஸ் நிறுவனத்திலிருந்து சுமார் 40 கிலோ மீட்டர் தொலைவிலும், ஐபிஎம்’மில் இருந்து சுமார் 8 கிலோ மீட்டர் தொலைவிலும் உள்ளது. இந்த பிரபலமான பகுதிகளில் இருந்து ஹோட்டலை மிக எளிதாக அணுக முடியும்.  
மாமல்லபுரம், காஞ்சிபுரம், கபாலீஸ்வரர் கோவில், இராமேஸ்வரம், கோவலாங்க், கன்னியாகுமரி ஆகிய இடங்கள் ஹோட்டலுக்கு அருகில் அமைந்துள்ள சுற்றுலாத் தலங்கள் ஆகும்.
# கிரௌன் பிளாசா சென்னை அடையாறு பார்க்

## போக்குவரத்து வசதிகள்

க்ரௌவுன் பிளாஸா சென்னை அடையாறு பார்க் ஹோட்டலுக்கு அருகே அமைந்திருக்கும் போக்குவரத்து வசதிகள் பின்வருமாறு:
சென்னை சர்வதேச விமான நிலையம் – 12 கிலோ மீட்டர் (தோராயமாக)
சென்னை சென்ட்ரல் ரயில் நிலையம் – 10 கிலோ மீட்டர் (தோராயமாக)
# கிரௌன் பிளாசா சென்னை அடையாறு பார்க்

## ஹோட்டல் விவரங்கள்

283 அறைகளையும், 32 சூட்களையும், ஐந்து உணவகங்களையும் கொண்டுள்ள இந்த ஹோட்டல் எட்டு அடுக்குமாடிகளைக் கொண்டுள்ளது. இது சென்னையில் உள்ள ஆழ்வார்பேட்டையில் அமைந்துள்ளது.
# ஆதகட கல்வெட்டு

**ஆதகட கல்வெட்டு** எனக் குறிப்பிடப்படுவது, இலங்கையில் வடமத்திய மாகாணத்தில் உள்ள ஆதகட கோறளையில் கண்டெடுக்கப்பட்ட ஒரு தமிழ்க் கல்வெட்டு ஆகும். இக்கல்வெட்டு ஒரு புத்த விகாரத்தில் கிடைத்தது. இது ஏழு கற்களில் எழுதப்பட்டுள்ளது. முதலில் இதை வாசித்தவர் தமிழகத்தின் பெயர்பெற்ற கல்வெட்டியலாளர்களில் ஒருவராக கிருஷ்ண சாஸ்திரி. இது தென்னிந்திய சாசனங்கள், நான்காம் தொகுதியில் வெளிவந்தது.
# ஆதகட கல்வெட்டு

## காலம்

இக்கல்வெட்டில் அரசனின் பெயர் இல்லை. ஆனால், அரசன் ஒருவனின் ஆட்சியாண்டு என்று கருதத்தக்க "யாண்டு 28" என்னும் குறிப்பு உள்ளது. இதிலிருந்து, இது முதலாம் இராசராசன், முதலாம் இராசேந்திரன் அல்லது முதலாம் இராசாதிராசன் ஆகிய சோழ மன்னர்களில் ஒருவரது காலப்பகுதிக்கு உரியதாக இருக்கலாம் என்றும், இதனால், இது 11 ஆம் நூற்றாண்டின் நடுப்பகுதிக்கு முந்தியது என்று பத்மநாதன் கருதுகிறார். எழுத்தமைதியின் அடிப்படையிலும் இது 11 ஆம் நூற்றாண்டுக்குரியதாகவே கருதப்படுகிறது.
# ஆதகட கல்வெட்டு

## உள்ளடக்கம்

இக்கல்வெட்டு உத்தம சோழ ஈஸ்வரம் என்னும் கோயிலுக்கு வழங்கப்பட்ட தானத்தைப் பற்றிக் கூறுகிறது. இத்தானத்தை வழங்கிய அரங்கன் இராமேசன் என்பவனின் கட்டளைப்படியே இந்தக் கல்வெட்டு வெட்டப்பட்டிருப்பதாகத் தெரிகிறது. இந்த அரங்கன் இராமேசனைப்பற்றி கல்வெட்டில் எவ்வித தகவலும் இல்லை.
# அதியமான் பொறியியற் கல்லூரி

**அதியமான் பொறியியற் கல்லூரி** (Adhiyamaan College of Engineering ) என்பது இந்தியாவில் தமிழ்நாட்டின் கிருட்டிணகிரி மாவட்டத்தின் ஒசூரில் உள்ள ஒரு பொறியியல் கல்லூரி ஆகும்.
# அதியமான் பொறியியற் கல்லூரி

## வரலாறு

இக் கல்லூரி 1993/94 இல் அதியமான் கல்வி மற்றும் ஆராய்ச்சி நிறுவன அறக்கட்டளையால் உருவாக்கப்பட்ட கல்வி நிறுவனங்களில் ஒன்றாகும். இது தமிழ்நாடு மாநிலத்தில் மிகவும் பின்தங்கிய அப்போதைய தருமபுரி மாவட்டத்தில் ஆரம்பிக்கப்பட்ட முதல் பொறியியல் கல்லூரி ஆகும். இது முதலில் சென்னைப் பல்கலைக்கழகத்திடம் இணைந்திருந்தது. பின்னர் சென்னை பல்கலைக்கழகத்தில் இருந்து பெரியார் பல்கலைக்கழகத்தின் கட்டுப்பாட்டில் சென்றது. தமிழ்நாடு அரசாங்கம் 2001 இல் அண்ணா பல்கலைக்கழகத்தை மண்டலவாரியாக பிரித்து தமிழகத்தில் அனைத்து பொறியியல் மற்றும் தொழில்நுட்ப நிறுவனங்களை அதனுள் கொண்டு வந்த போது, அதியமான் பொறியியல் கல்லூரி கோயம்புத்தூர் அண்ணா பல்கலைக்கழகத்தின் கட்டுப்பாட்டில் வந்தது. இது இப்போது சென்னை அண்ணா பல்கலைக்கழகத்தின் கட்டுப்பாட்டில் உள்ளது.
# அதியமான் பொறியியற் கல்லூரி

## இருப்பிடம்

கல்லூரி அதியமான் கல்வி மற்றும் ஆராய்ச்சி நிறுவனங்களின், வளாகம், தமிழ்நாட்டின் கிருட்டிணகிரி மாவட்டம் ஒசூரில் டாக்டர் எம்.ஜி.ஆர் நகரில் தேசிய நெடுஞ்சாலை எண்-7ஐ ஒட்டி 250 ஏக்கர் பரப்பளவில் உள்ளது. இந்நிறுவனம் ஓசூர் பேருந்து நிலையம் மற்றும் ஒசூர் தொடர்வண்டி நிலையம் ஆகியவற்றில் இருந்து ஆறு கிலோமீட்டர் தொலைவில் உள்ளது. பெங்களூரில் இருந்து 42 கி.மீ. தொலைவில் உள்ளது. இதன் அருகில் உள்ள விமான நிலையம் பெங்களூரு சர்வதேச விமான நிலையம் ஆகும்.
# அதியமான் பொறியியற் கல்லூரி

## நிறுவனம்

இந்தக் கல்லூரி ஒரு தன்னாட்சி நிறுவனமாக பல்கலைக்கழக மானிய ஆணைக்குழுவினால் அங்கீகரிக்கப்பட்டது. மேலும் தேசிய மதிப்பீடு மற்றும் அங்கீகாரக் கவுன்சிலால் (NAAC) அ தர அங்கீகாரம் பெற்றது. இக் கல்லூரி ISO 9001: 2008 சான்றிதழ் பெற்றது. மேலும் இது ஏ.ஐ.சி.டி.இ., என்பிஏ, புது தில்லி அங்கீகாரம் கொண்ட கல்லூரி ஆகும்.
# அதியமான் பொறியியற் கல்லூரி

## உள்கட்டமைப்பு

இங்கு மூன்று விடுதிகள் பெண்ணாறு, காவிரி, பவானி ஆகிய பெயர்களில் உள்ளன. பெண்ணாறு, காவிரி விடுதிகள் மாணவர்களுக்கானது. இதில் பெண்ணாறு மூத்த மாணவர்களுக்கும், காவிரி இளைய மாணவர்களுக்கும் ஆகும். பவானி விடுதி மாணவிகளுக்கானது. கல்லூரியில் உள்ள நூலகத்தில் அனைத்து துறைகளைச் சேர்ந்த புத்தகங்கள் அத்துடன் தொழில்நுட்ப மற்றும் அல்லாத தொழில்நுட்ப இதழ்கள் உள்ளன. கணினி ஆய்வகங்கள், பொழுதுபோக்கு அறைகள், விளையாட்டு வசதிகள் போன்றவை உள்ளன.
# அதியமான் பொறியியற் கல்லூரி

## தேர்வு முறை

ஒவ்வொரு கல்வி ஆண்டும் இரண்டு பருவங்களாகப் பிரிக்கப்பட்டுள்ளது. ஒவ்வொரு பருவங்களிலும் அனைத்து கோட்பாடு பாடங்களில் மூன்று உள் தேர்வுகளும், மற்றும் ஒரு இறுதித் தேர்வும் இருக்கும். ஆய்வகத் தேர்வுகள் இறுதித் தேர்வை தொடர்ந்து உள் தேர்வாக வைக்கப்படுகிறது. அனைத்துத் தேர்வுகளும் இந்தியாவின் பிற பொறியியல் கல்லூரிகள் போன்றே எழுத்துத் தேர்வுகள் மற்றும் செய்முறைத் தேர்வுகள் முறை வழக்கத்தில் உள்ளது.
# அறுகுளோரோ இருசிலேன்

**அறுகுளோரோஇருசிலேன்** *(Hexachlorodisilane)* என்பது Si<sub>2</sub>Cl<sub>6</sub> என்ற மூலக்கூற்று வாய்ப்பாடு கொண்ட ஒரு கனிம வேதியல் சேர்மமாகும். நிறமற்ற திரவமாகக் காணப்படும் இத்திரவம் ஈரக் காற்றில் புகைகிறது. வினைப்பொருள் மற்றும் சிலிக்கான் உலோகத்தின் துரிதமாக ஆவியாகின்ற தயாரிப்பு முன்னோடியாகவும் விளங்குகிறது.
# அறுகுளோரோ இருசிலேன்

## தயாரிப்பு மற்றும் அமைப்பு

அறுகுளோரோஇருசிலேன் மூலக்கூறானது ஈத்தேன் மூலக்கூறின் அமைப்பைப் போலவே Si-Si பிணைப்பு நீளம் 0.233 நானோமீட்டர் அளவுடன் அமைந்துள்ளது .  
கால்சியம் சிலிசைடு போன்ற சிலிசைடுகளை குளோரினேற்றம் செய்வதால் அறுகுளோரோ இருசிலேன் உருவாகிறது. இந்தத் தனித்துவ வினை வருமாறு:
:CaSi<sub>2</sub> + 4 Cl<sub>2</sub> → Si<sub>2</sub>Cl<sub>6</sub> + CaCl<sub>2</sub>
# அறுகுளோரோ இருசிலேன்

## வினைகள் மற்றும் பயன்கள்

400°செல்சியசு வெப்பநிலையில் காற்று அல்லது நைட்ரசனில் அறுகுளோரோஇருசிலேன் பல மணி நேரங்களுக்கு நிலைப்புத் தன்மையுடன் உள்ளது. ஆனால் அறை வெப்பநிலையிலும் கூட இலூயிக் அமிலத்தின் முன்னிலையில் பன்னிருகுளோரோநியோஐஞ்சிலேன் மற்றும் சிலிக்கான் நாற்குளோரைடுகளாக மாறுகிறது.  
:3 Si<sub>2</sub>Cl<sub>6</sub> → SiCl<sub>4</sub> + Si<sub>5</sub>Cl<sub>12</sub>  
சிலிக்கான் அடிப்படையிலான சேர்மங்களை உருவாக்குவதில் இம்மாற்று முறை பயனுள்ளதாக இருக்கிறது. இச்சேர்மங்கள் ஒளிவோல்ட்டா மின்கலம் போன்ற குறைகடத்தும் கருவிகளில் பயனாகிறது.  
பாசுபீன் ஆக்சைடு போன்ற சேர்மங்களில் ,பொதுச் செயல்முறையான ஆக்சிசன் நீக்க வினைகளுக்கும் இச்சேர்மம் ஒரு முகவராகச் செயல்படுகிறது.
:2 Si<sub>2</sub>Cl<sub>6</sub> + OPR<sub>3</sub> → OSi<sub>2</sub>Cl<sub>6</sub> + PR<sub>3</sub>
# சீசியம் காட்மியம் குளோரைடு

**சீசியம் காட்மியம் குளோரைடு** *(Caesium cadmium chloride)* என்பது CsCdCl<sub>3</sub> என்பது ஒரு செயற்கை முறை படிகப் பொருளாகும். இவ்வகைப் படிகங்களை AMX<sub>3</sub> என்ற பொதுக் குறியீட்டால் அழைப்பார்கள். (A= காரவுலோகம், M= ஈரிணை உலோகம், X= ஆலசன் அயனிகள்). இக்குழுவைச் சார்ந்த படிகங்கள், a = 7.403 Å மற்றும் c = 18.406 Å நீளங்கள் கொண்ட அலகு செல்களால் ஆன அறுகோண இடக்குழு P63/mmc வில் படிகமாகின்றன. இவ்வமைப்பில் உள்ள ஒரு காட்மியம் அயனி D3d சீரொழுங்கும் மற்றொரு காட்மியம் அயனி C3v சீரொழுங்கும் பெற்றுள்ளன.  
நீர்த்த ஐதரோகுளோரிக் அமிலக் கரைசலுடன் சமகரைமைப் பருமன் அளவுள்ள சீசியம் குளோரைடு மற்றும் காட்மியம் குளோரைடு கலப்பதால் உருவாகிறது
# கருப்பையா வேலாயுதம்

**கருப்பையா வேலாயுதம்** (*Karuppaiah Velayudam*, 6 ஏப்ரல் 1950 - 13 அக்டோபர் 2015) இலங்கைத் தொழிற்சங்கத் தலைவரும், அரசியல்வாதியும், முன்னாள் இராசாங்க அமைச்சரும் ஆவார்.
# கருப்பையா வேலாயுதம்

## இளமைக் காலம்

வேலாயுதம் கருப்பையா தேவர், ஆவத்தாள் ஆகியோரின் 11 பிள்ளைகளில் ஏழாவதாக உடப்புசல்லாவை கேர்கில்சு தோட்டத்தில் 1950 ஏப்ரல் 6 இல் பிறந்தார். தந்தை மலையகத்தின் மூத்த தொழிற்சங்கவாதியாக இருந்தவர். பதுளை ஊவா கல்லூரியில் தனது ஆரம்பக் கல்வியை முடித்த பின்னர் பத்திரிகையாளராகப் பணியாற்றினார். இத்தொழிற்சங்கம் ஐக்கிய தேசியக் கட்சியுடன் இணைந்து செயல்பட்டது. இவர் தேசிய தோட்டத்தொழிலாளர் சங்கத்தின் பல பதவிகளில் இருந்து பணியாற்றிய பின்னர் 1982 ஆம் ஆண்டில் அச்சங்கத்தின் பணிப்பாளராக நியமிக்கப்பட்டார். 2005 இல் தேசிய தோட்டத்தொழிலாளர் சங்கம் உறுப்பினராக இருந்த தேசிய தொழிற்சங்கக் கூட்டமைப்பின் பொதுச் செயலாளராகத் தெரிவு செய்யப்பட்டார். பேர்சி சமரவீரவின் இறப்பை அடுத்து 1999 மாகாணசபைத் தேர்தலில் ஐக்கிய தேசியக் கட்சியின் முதலமைச்சர் வேட்பாளராகப் போட்டியிட்டுத் தோல்வியடைந்தார்.  
2001 நாடாளுமன்றத் தேர்தலில் ஐக்கிய தேசிய முன்னணி வேட்பாளராகப் போட்டியிட்டு நாடாளுமன்றம் சென்றார். 2004 நாடாளுமன்றத் தேர்தலில் போட்டியிட்டுத் தோல்வியடைந்தார்.  
வேலாயுதம் 2004 மாகாணசபைத் தேர்தலில் ஐக்கிய தேசியக் கட்சியின் வேட்பாளராக பதுளை மாவட்டத்தில் போட்டியிட்டு வெற்றி பெற்றார். 2009 மாகாணசபத் தேர்தலில் மீண்டும் தேர்ந்தெடுக்கப்பட்டார். 2010 நாடாளுமன்றத் தேர்தலில் பதுளை மாவட்டத்தில் போட்டியிட்டு கட்சி வேட்பாளர்களில் மூன்றாவதாக வந்து தெரிவாகவில்லை. ஆனாலும், ஹரின் பெர்னாண்டோ தனது நாடாளுமன்ற உறுப்பினர் பதவியைத் துறந்ததை அடுத்து 2014 ஆகத்து 8 இல் வேலாயுதம் நாடாளுமன்ற உறுப்பினராக நியமிக்கப்பட்டார். 2015 அரசுத் தலைவர் தேர்தலை அடுத்து புதிதாக அமைக்கப்பட்ட மைத்திரிபால சிறிசேனவின் அமைச்சரவையில் இவர் பெருந்தோட்டத் தொழிற்துறை இராசாங்க அமைச்சராக நியமிக்கப்பட்டார்.  
வேலாயுதம் 2015 நாடாளுமன்றத் தேர்தலில் நல்லாட்சிக்கான ஐக்கிய தேசிய முன்னணியின் தேசியப் பட்டியல் வேட்பாளராகச் சேர்க்கப்பட்டார். ஆனாலும், தேர்தலுக்குப் பின்னர் இவர் உறுப்பினராக நியமிக்கப்படவில்லை.
# கருப்பையா வேலாயுதம்

## மறைவு

வேலாயுதம், சென்னையிலுள்ள மருத்துவமனை ஒன்றில் சிகிச்சை பெற்று வந்த நிலையில் 2015 அக்டோபர் 13 அன்று காலமானார்.
# கருப்பையா வேலாயுதம்

## தேர்தல் வரலாறு

| 1988 மாகாணசபை | பதுளை மாவட்டம் | ஐதேக | **தெரிவு** |  |  |
| --- | --- | --- | --- | --- | --- |
| 1993 மாகாணசபை | பதுளை மாவட்டம் | ஐதேக | **தெரிவு** |  |  |
| 1999 மாகாணசபை | பதுளை மாவட்டம் | ஐதேக | **தெரிவு** |  |  |
| 2001 நாடாளுமன்றம் | பதுளை மாவட்டம் | ஐதேமு | align= | **தெரிவு** |  |
| 2004 நாடாளுமன்றம் | பதுளை மாவட்டம் | ஐதேமு | align= | தெரிவு செய்யப்படவில்லை |  |
| 2004 மாகாணசபை | பதுளை மாவட்டம் | ஐதேக | align= | **தெரிவு** |  |
| 2009 மாகாணசபை | பதுளை மாவட்டம் | ஐதேக | align= | **தெரிவு** |  |
| 2010 நாடாளுமன்றம் | பதுளை மாவட்டம் | ஐதேமு | align= | தெரிவு செய்யப்படவில்லை | } |
# குரங்கு வெற்றிலை

**குரங்கு வெற்றிலை** (Carmona retusa) என்ற இந்த தாவரம் சிறிய இனத்தைச் சார்ந்த பூக்கும் தாவரம் ஆகும். இது ஒரு புதர்களில் காணப்படும் செடிவகை ஆகும். பொதுவாக இதன் கனி மருந்துப்பொருளாக பயன்படுகிறது.  
சீனா நாட்டின் பெய்சிங் நகருக்கருகே அதிகமாகக் காணப்படுகிறது. அதோடு பிலிபைன்ஸ்சில் இந்த தாவரத்தை இருமல், வயிற்றுப்போக்கு, மற்றும் சீதபேதிக்கும் மருந்தாக உட்கொள்கிறார்கள். இது ஒரு பஞ்ச கால தாவரம் ஆகும்.  
=
# இரும்பு ஆக்சிகுளோரைடு

இரும்பு ஆக்சிகுளோரைடு (Iron oxychloride) என்பது FeOCl என்ற மூலக்கூற்று வாய்ப்பாடு கொண்ட ஒரு சேர்மமாகும். இந்தக் கருஞ்சிவப்புத் திண்மம், காட்மியம் குளோரைடின் பண்பொத்த அடுக்குக் கட்டமைவை ஏற்றுள்ளது. ஈரக் காற்றில் இச்சேர்மம் மெல்ல நீராற்பகுப்பு அடைகிறது. இச்சேர்மம் எலக்ட்ரான் வழங்கிகளான நான்குதையாபுல்வேலீன் மற்றும் பிரிடீன் போன்றவறின் அடுக்கமைவில் இடைச்செருகலாகி கலப்பு இணைதிறன் உப்புகளாகின்றன. இவ்விடைச் செருகலால் மின்கடத்துகை அதிகரிக்கிறது மற்றும் நிறம் கருப்பாக மாறுகிறது.  
இரும்பு(III) ஆக்சைடுடன் 370 ° செல்சியசு வெப்பநிலையில் பெரிக்குளோரைடு சேர்த்து பலநாட்களுக்கு வைத்திருந்து இரும்பு ஆக்சிகுளோரைடு தயாரிக்கப்படுகிறது.  
:Fe<sub>2</sub>O<sub>3</sub> + FeCl<sub>3</sub> → 3 FeOCl
# விக்கிப்பீடியா:உங்களுக்குத் தெரியுமா/ஒக்டோபர் 14, 2015

<div id="mp-dyk-img">  
</div>
- ஒவ்வொரு ஆண்டும் சனவரி மாதத்தில் நிகழும் **குவாட்றன்டிட் எரிகற் பொழிவின்** மூலம் 2003 EH1 என்றழைக்கப்படும் சீர் பருவ எரி விண்மீன் ஆகும்.
- **மங்கா** எனப்படுவது சப்பானிய யுகியோ-ஈ பாணிக்கும் மேற்கத்தையப் பாணிக்குமான ஒரு கலப்பு வரைகதை வடிவமாகும்.
- **கன்னிப்பிறப்பு** பல தாவரங்களிலும் முதுகெலும்பிலிகளில் உருளைப்புழு, நீர்த்தெள்ளு, சில தேள்கள், செடிப்பேன்கள், சில அந்தோபிலாக்கள், சில குளவி இனங்கள் மற்றும் ஒரு சில முதுகெலும்பிகளிலும் இயற்கையாகக் காணப்படுகின்றது.
# செயல்முறைக் கட்டுப்பாடு

.]]
யின் கட்டுப்பாட்டகம்.]]  
**செயல்முறைக் கட்டுப்பாடு** (Process Control) என்பது ஒரு பொறியியல் துறையாகும். இது குறிப்பிட்ட செயல்முறையின் வெளீயிட்டை ஒரு விரும்பத்தகுந்த எல்லைக்குள் தொடர்ச்சியாக பராமரிக்க கட்டமைப்புகள்(architechture), இயங்குமுறைகள்(mechanism) மற்றும் நெறிமுறைகள்(algorithm) ஆகியவற்றைப் புரிந்தணர்ந்து கட்டுப்படுத்துகிறது. உதாரணமாக, ஒரு பொருளின் ஒத்த தயாரிப்புகளுக்காக இரசாயன உலையின் வெப்பநிலை தொடர்ச்சியாக பராமரிக்கப்படுவது செயல்முறைக் கட்டுப்பாடு ஆகும்.  
செயல்முறைக் கட்டுப்பாடு பரவலாக இன்று அனைத்து தொழிற்சாலைகளிலும் பயன்படுத்தப்படுகிறது, இதன் மூலம் தொடர்ந்து இயக்கப்படும் செயல்முறைகளிலிருந்து ஒத்தப் பொருட்களை அதிகளவில் உற்பத்திசெய்யப்படுவது சாத்தியமாகிறது. செயல்முறைக் கட்டுப்பாடானது தன்னியக்கமாக்கலை(automation) ஏதுவாக்குகிறது, இதன் மூலம் ஒரு சிக்கலான செயல்முறையானது, மத்திய கட்டுப்பாட்டு அறையிலுள்ள குறைந்த எண்ணிக்கையிலான ஊழியர்களைக் கொண்டே இயக்க முடியும்.  
செயல்முறைக் கட்டுபாடானது பின்னுட்டக் கட்டுபாட்டினையோ அல்லது திறந்த நிலையாகவோ செயற்படும். பின்னுட்டக் கட்டுப்பாடானது தொடர்ச்சியாகவோ அல்லது தொடர்ச்சியற்றோ இருக்கலாம்.
# செயல்முறைக் கட்டுப்பாடு

## செயல்முறைக் கட்டுப்பாட்டினை பயன்படுத்தும் பல்வேறு செய்முறைகள்

- **தொடர்ச்சியற்ற (Discrete)** : இது பல்வேறு உற்பத்தி, இயக்கம், பேக்கேஜிங் பயன்பாடுகளில் காணப்படுகின்றது.
- **கூறு (Batch)** : சில பயன்பாடுகளில், குறிப்பிட்ட அளவு மூலப்பொருட்கள் குறிப்பிட்ட கால அளவு, குறிப்பிட்ட வழிகளில் இணைந்து ஒரு இடைநிலை அல்லது இறுதி விளைவை ஏற்படுத்தவேண்டும். எ.கா; ஒட்டுப்பொருள்(glue) தயாரிப்பின்பொழுது, அதன் வேதியியல் மூலப்பொருட்கள் குறிப்பிட்ட அளவு குறிப்பிட்ட கால அளவில் ஒரு வெப்பகலனுள் வைத்து இறுதியாக வெளீயிடப்படுகிறது. கூறு செயல்முறைக்கு மற்றுமொரு உதாரணம் உணவுப்பொருட்கள், பானங்கள், மருந்துப் பொருட்கள் உற்பத்தியாகும். கூறு செயல்முறையானது ஒரு ஆண்டுக்கு குறைந்த அல்லது மிதமான உற்பத்தி தேவைப்படும் இடங்களில் பயன்படுகின்றது.
- **தொடர்ச்சியான (Continuous)** : தொடர்ச்சியான செயல்முறை ஒர் ஆண்டுக்கு அதிக அளவிலான உற்பத்தி தேவைப்படும் இடங்களில் பயன்படுகின்றது. பெட்ரோலியம், நெகிழி, வேதியியல் தொழிற்சாலை போன்றவை தொடர்ச்சியான செயல்முறைக்கு எடுத்துக்காட்டாகும்.
# மாலிப்டினம் நாற்குளோரைடு

**மாலிப்டினம் நாற்குளோரைடு** *(Molybdenum tetrachloride)* என்பது MoCl<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம், பல்பகுதிய ("α") அமைப்பு , அறுபகுதிய ("β") அமைப்பு ஆகிய இரண்டு பல்லுருவ அமைப்புகளில் காணப்படுகிறது. ஆயினும், எந்த அமைப்பிலும் இச்சேர்மம் தாழ்நிலையை அடையாமல் எந்தக் கரைப்பானிலும் கரைவதில்லை. ஒவ்வொரு பல்லுருவ அமைப்பிலும், இரண்டு விளிம்புநிலை குளோரைடு ஈனிகள் மற்றும் நான்கு இரட்டைப்பால ஈனிகளுடன் மாலிப்டின மையங்கள் எண்முகவடிவில் இணைந்துள்ளன.  
மாலிப்டினம் பெண்டாகுளோரைடை டெட்ராகுளோரோயீத்தீனைப் பயன்படுத்தி குளோரின் நீக்கம் செய்து மாலிப்டினம் நாற்குளோரைடு தயாரிக்கப்படுகிறது:
: 2 MoCl<sub>5</sub> + C<sub>2</sub>Cl<sub>4</sub> → 2 MoCl<sub>4</sub> + C<sub>2</sub>Cl<sub>6</sub>.  
இச்சேர்மத்தின் பல்திறன் வாய்ந்த அசிட்டோநைட்ரைல் கூட்டு விளைபொருளானது ஐங்குளோரைடில் இருந்து நேரடியாகத் தயாரிக்கப்படுகிறது:
: 2 MoCl<sub>5</sub> + 5 CH<sub>3</sub>CN → 2 MoCl<sub>4</sub>(CH<sub>3</sub>CN)<sub>2</sub> + ClCH<sub>2</sub>CN + HCl  
MeCN ஈனிகளால் பிற ஈனிகளுடன் பரிமாற்றம் அடைய முடியும்.
: MoCl<sub>4</sub>(CH<sub>3</sub>CN)<sub>2</sub> + 2 THF → MoCl<sub>4</sub>(THF)<sub>2</sub> + 2 CH<sub>3</sub>CN
# தீபச்செல்வன்

**தீபச்செல்வன்** (பிறப்பு: 24 அக்டோபர் 1983) ஈழத்துக் கவிஞரும், எழுத்தாளரும், சுயாதீன ஊடகவியலாளருமாவார். நான்காம் கட்டத்தில் இடம்பெற்ற போர் பற்றிய முக்கியமான கவிதைகளை எழுதியதுடன்
# தீபச்செல்வன்

## திரையுலகில்

- தாண்டவம் என்ற தென்னிந்தியத் திரைப்படத்துக்காக நடிகர் நாசருக்கு இலங்கைத் தமிழைக் கற்றுக் கொடுத்துள்ளார். யாவும் வசப்படும் என்ற தென்னிந்தியத் திரைப்படத்திற்காக எழுத்தோட்டப்பாடலை எழுதியுள்ளார்.
- இலங்கைப் பிரச்சினை பற்றிய சினம்கொள் திரைப்படத்தில் வசன கர்த்தாவாக பணியாற்றிய இவர், அந்தப் படத்தில் இந்திய இசையமைப்பாளர் என்.ஆர். ரகுநந்தனின் இசையில் மூன்று பாடல்களை எழுதியுள்ளதுடன், ஒரு முன்னாள் போராளியாகவும் நடித்துள்ளார்.
- சமுத்திரக்கனி, ரித்விகா, அருந்ததிநாயர், யோகிபாபு நடிக்க என்.ஏ. இராசேந்திர சக்கரவர்த்தி இயக்கி, என்.ஆர். ரகுநந்தன் இசையமைத்த யாவரும் வல்லவரே திரைப்படத்தில் முக்கிய பாடல் ஒன்றை எழுதியுள்ளார்.
- ஈழத் தமிழர் பிரச்சினை குறித்த 'ஊழி' திரைப்படத்தில் இந்திய இசையமைப்பாளர் என்.ஆர். ரகுநந்தனின் இசையில் பாடல்களை எழுதியுள்ளார்.
# தீபச்செல்வன்

## விருதுகள்

- 2010 - சிறந்த புகைப்பட ஊடகவியலாளர் விருது
- 2011 - இலங்கை பத்திரிகை ஸ்தாபனத்தின் நெருக்கடிச் சூழலில் செய்தித் தேடலுக்கான சிறந்த ஊடகவிலாயளருக்கான பேராசிரியர் கைலாசபதி விருது
- 2014 - இலங்கை பத்திரிகை ஸ்தாபனம் மற்றும் இலங்கை பத்திரிகை ஆசிரியர் சங்கம் இணைந்து வழங்கும் நெருக்கடிச் சூழலில் இயங்கியமைக்கான 2014 ஆம் ஆண்டின் சிறந்த ஊடகவியலாளர் விருது. (குளோபல் தமிழ் செய்திகளுக்காக எழுதப்பட்டு தினக்குரல் பத்திரிகையில் பிரசுரிக்கப்பட்ட தமிழர் தாயக நில அபகரிப்புக்கள் குறித்த கட்டுரைகளுக்காக வழங்கப்பட்டது.)
# தீபச்செல்வன்

## வெளிவந்த நூல்கள்

- *பதுங்குகுழியில் பிறந்த குழந்தை* (2008, காலச்சுவடு பதிப்பகம், தமிழ்நாடு)
- *ஆட்களற்ற நகரத்தை தின்ற மிருகம்* (2009, :உயிர்மை பதிப்பகம், சென்னை20)
- *பாழ் நகரத்தின் பொழுது* (2010, காலச்சுவடு பதிப்பகம், தமிழ்நாடு)
- *ஈழம் மக்களின் கனவு* (2010, தோழமை பதிப்பகம், தமிழ்நாடு)
- *பெருநிலம்* (2011, காலச்சுவடு பதிப்பகம், தமிழ்நாடு)
- *ஈழம் போர்நிலம்* (2011, தோழமை பதிப்பகம், தமிழ்நாடு)
- *மரணத்தில் துளிர்க்கும் வாழ்வு* (2011, ஆழி பதிப்பகம், .தமிழ் நாடு)
- *கூடார நிழல்* (2012, உயிர்மை பதிப்பகம், சென்னை, தமிழ் நாடு)
- *கிளிநொச்சி போர்தின்ற நகரம்* (2013, எழுவா வெளியீடு)
- *எதற்கு ஈழம்?* (2013, தோழமை பதிப்பகம், தமிழ் நாடு)
- *Pray for my Land* (2013, நியூ செஞ்சுரி புக் ஹவுஸ், தமிழ்நாடு)
- *எனது குழந்தை பயங்கரவாதி* (2014 விடியல், தமிழ்நாடு)
- *எனது நிலத்தை விட்டு எங்கு செல்வது?* (2014 உயிர்மை, தமிழ்நாடு)
- *பேரினவாதத் தீ* (2016, யாவரும் பதிப்பகம்)
- *தமிழர் பூமி* (2017, எதிர் வெளியீடு)
- *நடுகல்* (2018, டிஸ்கவரி புக் பேலஸ்)
- *நான் ஸ்ரீலங்கன் இல்லை* (2020, யாவரும் பப்ளிசர்ஸ்)
- *ஸ்மாரக்க ஷிலாவத்த* (2021, நடுகல் சிங்கள மொழியாக்கம்) கடுல்ல பதிப்பகம்
- *பயங்கரவாதி* (2022, டிஸ்கவரி புக் பேலஸ்)
- *பள்ளிக்கூடங்கள் கட்டடக்கூடுகளல்ல* (2023, ஜீவநதி பதிப்பகம்)
# 1628

**1628** (**MDCXXVIII**) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு நெட்டாண்டாகும்.
# 1628

## நிகழ்வுகள்

- சனவரி 25 - ஷாஜகான் முகாலயப் பேரரசனாக ஆக்ராவில் முடிசூடினான்.
- மார்ச் 1 - இங்கிலாந்தில் உள்ள அனைத்து கவுன்டிகளும் கப்பல் வரி கட்ட வேண்டும் என சார்ல்சு மன்னர் ஆணையிட்டான்.
- ஆகத்து 23 - முதலாம் பக்கிங்காம் கோமகன், ஜார்ஜ் வில்லியர்சு ஜோன் பெல்ட்டன் என்பவனால் படுகொலை செய்யப்பட்டார்.
- மட்டக்களப்புக் கோட்டை கட்டி முடிக்கப்பட்டது.
- யாழ்ப்பாணத்தில் கிறித்தவப் போதகர்கள் அந்தோனியோ பெச்சி, மத்தியூ பெர்னாண்டசு ஆகியோர் தியாக மரணமடைந்தனர்.
# 1628

## பிறப்புகள்

- ஏப்ரல் 23 - ஜொஹான்ஸ் வான் வாவெரேன் ஹூட், டச்சு கணிதவியலாளர் (இ. 1704)
# 1628

## இறப்புகள்

- ஆகத்து 23 - முதலாம் பக்கிங்காம் கோமகன், ஜார்ஜ் வில்லியர்சு (பி. 1592)
- பிரான்சிஸ்கோ டெக்லி ஏஞ்சலி, இத்தாலிய இயேசு சபைச் சமயப்பரப்பாளர் (பி. 1567)
# அகிலாண்டபுரம்

**அகிலாண்டபுரம்**, தமிழ்நாட்டின் கரூர் மாவட்டம் அரவக்குறிச்சி வட்டத்தில் உள்ளது. கே. பரமத்தி ஊராட்சி ஒன்றியத்தின் சூடாமணி ஊராட்சிக்குட்பட்டது இவ்வூர். கிழக்கே சூடாமணி, மேற்கே தென்னிலை வெங்கிடாபுரம், வடக்கே ஊத்துப்பட்டி, தெற்கே புளியம்பட்டி ஆகிய ஊர்களைக் கொண்டது. பரமத்தி ஒன்றியத்தின் ஊரான அகிலாண்டபுரத்தில் குகைஅய்யன் திருக்கோவில் உள்ளது. இவ்வூரில் ஊராட்சி ஒன்றிய தொடக்கப்பள்ளி உள்ளது.
# ஓசுமியம் நாற்குளோரைடு

**ஓசுமியம் நாற்குளோரைடு** *(Osmium(IV) chloride or osmium tetrachloride)* என்பது OsCl<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஓசுமியம் மற்றும் குளோரின் தனிமங்கள் சேர்ந்து உருவாகும் இச்சேர்மம் இரண்டு பல்லுருவ படிக அமைப்புகளில் காணப்படுகிறது. மற்ற ஓசுமியம் அணைவுச்சேர்மங்களைத் தயாரிக்கவும் இச்சேர்மம் உதவுகிறது.
# ஓசுமியம் நாற்குளோரைடு

## தயாரிப்பு, அமைப்பு, வினைகள்

1909 ஆம் ஆண்டில் முதன்முதலாக இச்சேர்மம் ஓசுமியம் உலோகத்தைக் குளோரினேற்றம் செய்து தயாரிக்கப்பட்டது. இவ்வகை தயாரிப்பு முறையில் உயர் வெப்பநிலை பல்லுருவ அமைப்புச் சேர்மம் தோன்றுகிறது:
:Os + 2 Cl<sub>2</sub> → OsCl<sub>4</sub>.  
கருஞ்சிவப்புப் பல்லுருவ அமைப்புச் சேர்மமானது நேர் சாய்சதுர படிகவமைப்பும், எண்முக ஒருங்கிணைப்பு கொண்ட ஓசுமியம் மையங்கள் OsCl6 எண்முகத்தின் எதிர் விளிம்புகளுடன் பகிர்ந்து கொள்கின்ற அமைப்பையும் ஏற்று சங்கிலியாக உருவாகின்றன. ஓசுமியம் நான்காக்சைடுடன் தையோனைல் குளோரைடு சேர்த்து ஒடுக்க வினைக்கு உட்படுத்தினால் பழுப்புநிற கனசதுர பல்லுருவ அமைப்பு சேர்மம் தோன்றுகிறது:  
:OsO<sub>4</sub> + 4 SOCl<sub>2</sub> → OsCl<sub>4</sub> + 2 Cl<sub>2</sub> + 4 SO<sub>2</sub>  
ஓசுமியம் நான்காக்சைடு, ஐதரோகுளோரிக் அமிலத்தில் கரைந்து அறுகுளோரோ ஓசுமேட்டு எதிர்மின் அயனியைக் கொடுக்கிறது.  
OsO4 + 8 HCl → H2OsCl6 + Cl2 + 4 H2O  
:OsO<sub>4</sub> + 8 HCl → H<sub>2</sub>OsCl<sub>6</sub> + Cl<sub>2</sub> + 4 H<sub>2</sub>O
# பொலோனியம் நாற்குளோரைடு

**பொலோனியம் நாற்குளோரைடு** *(Polonium tetrachloride)* என்பது PoCl<sub>4</sub> என்ற மூலக்கூற்று வாய்ப்பாடு கொண்ட ஒரு சேர்மமாகும். அறை வெப்பநிலையில் இச்சேர்மம் அடர் மஞ்சள் நிறப் படிகத் திண்மமாகக் காணப்படுகிறது. நீர் உறிஞ்சும் திறன் கொண்ட இச்சேர்மம், செலினியம் நாற்குளோரைடு மற்றும் தெலூரியம் நாற்குளோரைடு போல 200° செ வெப்பநிலைக்கு மேல் பொலோனியம் இருகுளோரைடு மற்றும் அதிகளவு குளோரின் எனச் சிதைவடைகிறது.
# பொலோனியம் நாற்குளோரைடு

## அமைப்பு

பொலோனியம் நாற்குளோரைடானது ஒற்றைச்சரிவு அல்லது முச்சரிவு படிக அமைப்பில் காணப்படுகிறது.
# பொலோனியம் நாற்குளோரைடு

## தோற்றம்

அறை வெப்பநிலையில் பொலோனியம் நாற்குளோரைடு அடர் மஞ்சள் நிறத்தில் காணப்படுகிறது. இதனுடைய உருகுநிலையான 300° செல்சியசு வெப்பநிலையில் வைக்கோல் நிற மஞ்சளாகவும் கொதிநிலையான390° செல்சியசு வெப்பநிலையில் நல்ல சிவப்பு நிறமாகவும் மாறுகிறது. இச்சேர்மத்தின் ஆவியானது 500° செல்சியசு வெப்பநிலை வரை பழுப்பு நிறமாகவும் அதற்கு மேல் நீலம் மற்றும் பச்சை நிறத்திற்கும் மாறுகிறது.
# பொலோனியம் நாற்குளோரைடு

## தயாரிப்பு

பொலோனியம் நாற்குளோரைடு பினவருமாறு தயாரிக்கப்படுகிறது.  
- பொலோனியம் ஈராக்சைடுடன் உலர் ஐதரசன் குளோரைடு, வாயுநிலை தையோனைல் குளோரைடு அல்லது பாசுபரசு ஐங்குளோரைடு சேர்த்து வினைபடுவதால் ஆலசனேற்றம் வினை மூலமாக உண்டாகிறது.  
- பொலோனியம் உலோகத்தை ஐதரோ குளோரிக் அமிலத்தில் கரைப்பதால் உருவாகிறது.  
- பொலோனியம் உலோகத்தை] கார்பன் நாற்குளோரைடு ஆவியில் உள்ள பொலோனியம் ஈராக்சைடை சூடுபடுத்துவதால் உருவாகிறது.  
- பொலோனியம் உலோகத்தை உலர் குளோரின் ஆவியுடன் 200° செல்சியசு வெப்பநிலைக்குச் சூடாக்குவதால் உருவாகிறது.
# பொலோனியம் நாற்குளோரைடு

## பொலோனியம் வேதியியல்

இரு மோல்கள் [[முப்பியூட்டைல் பாசுபேட்டுடன் பொலோனியம் நாற்குளோரைடு சேர்ந்தால் அணைவுச் சேர்மம் உருவாகிறது.  
செலினியம் நாற்குளோரைடு மற்றும் தெலூரியம் நாற்குளோரைடு போலவே பொலோனியம் நாற்குளோரைடும் and ஆலசன் அணைவுச் சேர்மங்களாக உருவ்வகின்றது.
# திருநெல்வேலி மாவட்டத்திலுள்ள கல்வி நிலையங்கள்

**திருநெல்வேலி மாவட்டத்திலுள்ள கல்வி நிலையங்கள்** என்பது இந்தியாவின் தமிழ்நாட்டில், திருநெல்வேலி மாவட்டத்தில் செயற்பட்டுவரும் பல்கலைக்கழகங்கள், கல்லூரிகள், பள்ளிகள் உள்ளிட்ட கல்வி நிலையங்களின் பட்டியலாகும். மனோன்மணியம் சுந்தரனார் பல்கலைக்கழகம், திருநெல்வேலி அண்ணா பல்கலைக்கழகம் ஆகியவை இம்மாவட்டத்தில் இயங்கிவரும் தமிழக அரசின் கல்வி நிலையங்களாகும்.
# திருநெல்வேலி மாவட்டத்திலுள்ள கல்வி நிலையங்கள்

## பல்கலைக்கழகங்கள்

- அண்ணா பல்கலைக்கழகம் திருநெல்வேலி
- அரசினர் சித்தா பல்கலைக்கழகம்
- மனோன்மணியம் சுந்தரனார் பல்கலைக்கழகம்
# திருநெல்வேலி மாவட்டத்திலுள்ள கல்வி நிலையங்கள்

## கல்லூரிகள்

### கலை அறிவியல் கல்லூரிகள்

- பசும்பொன் முத்துராமலிங்க தேவர் கலை அறிவியல் கல்லூரி
- அன்னை ஹாஜிரா மகளிர் கலை மற்றும் அறிவியல் கல்லூரி
| 1 | அரசினர் கலை அறிவியல் கல்லூரி | கடையநல்லூர் |  |
| --- | --- | --- | --- |
| 2 | அம்பை கலைக்கல்லூரி | அம்பாசமுத்திரம் |  |
| 3 | அரசினர் கலை அறிவியல் கல்லூரி | சுரண்டை |  |
| 4 | சதகதுல்லா அப்பா கல்லூரி | பாளையங்கோட்டை |  |
| 5 | சாரா தக்கர் கல்லூரி | பாளையங்கோட்டை |  |
| 6 | சிறீ சாரதா மகளிர் கல்லூரி | பாளையங்கோட்டை |  |
| 7 | செயின்ட் சேவியர் கல்லூரி | பாளையங்கோட்டை |  |
| 8 | செயின்ட் ஜான் கல்லூரி | பாளையங்கோட்டை |  |
| 9 | ரோஸ்மேரி மகளிர் கலை அறிவியல் கல்லூரி, | பாளையங்கோட்டை |  |
| 10 | ராணி அண்ணா அரசினர் மகளிர் கலைக்கல்லூரி | திருநெல்வேலி |  |
| 11 | மதுரை திரவியம் தாயுமானவர் இந்து கல்லூரி | திருநெல்வேலி |  |
| 12 | பேரறிஞர் அண்ணா கல்லூரி |  |  |
| 13 | பசும்பொன் முத்துராமலிங்கத் தேவர் கல்லூரி |  |  |
| 14 | டீ.டி.எம்.என்.எஸ் கல்லூரி |  |  |
| 15 | திருவள்ளுவர் கல்லூரி | பாபநாசம் |  |
| 16 | சட்டநாதா கரையலார் கல்லூரி | தென்காசி |  |
| 17 | சர்தார் ராஜா கலை அறிவியல் கல்லூரி | வடக்கன்குளம் |  |
| 18 | சிறீ பரமகல்யாணி கல்லூரி | ஆழ்வார்குறிச்சி |  |
| 19 | சிறீ பராசக்தி கல்லூரி | குற்றாலம் | } |
|20
|மானூர் கலைக்கல்லூரி
|மானூர்
# திருநெல்வேலி மாவட்டத்திலுள்ள கல்வி நிலையங்கள்

## கல்லூரிகள்

### கல்வியியல் கல்லூரிகள்

- ருக்மணி கல்வியியல் கல்லூரி, கடையநல்லூர்
- செயின்ட் சேவியர் கல்வியியல் கல்லூரி,பாளையங்கோட்டை
- செயின்ட் இக்னேஷியஸ் மகளிர் கல்வியியல் கல்லூரி, பாளையங்கோட்டை
- செயினட் ஜோசப் பல்வியியல் கல்லூரி, கடம்போடுவாழ்வு-நாங்குனேரி
- பாலாஜி கல்வியியல் கல்லூரி, சேரன்மகாதேவி
# திருநெல்வேலி மாவட்டத்திலுள்ள கல்வி நிலையங்கள்

## கல்லூரிகள்

### பொறியியல் கல்லூரிகள்

- அரசினர் பொறியியல் கல்லூரி,
- இன்பன்ட் ஜீசஸ் பொறியியல் கல்லூரி, வல்லநாடு
- இன்ஸ்டீன் பொறியியல் கல்லூரி
- ஏ.ஆர் பொறியியல் மற்றும் தொழில்நுட்பக் கல்லூரி, அம்பாசமுத்திரம்
- சர்தார் ராஜா பொறியியல் கல்லூரி, ஆலங்குளம்
- தாமிரபரணி பொறியியல் கல்லூரி, தச்சநல்லூர்
- தேசிய பொறியியல் கல்லூரி
- பிரான்சிஸ் பொறியியல் கல்லூரி, பாளையங்கோட்டை
- பி.எஸ்.என் பொறியியல் மற்றும் தொழில்நுட்பக் கல்லூரி
- பெட் பொறியியல் கல்லூரி, வள்ளியூர்
- யுனிவர்சல் பொறியியல் மற்றும் தொழில்நுட்பக் கல்லூரி, வள்ளியூர்
- ராஜா பொறியியல் கல்லூரி, வடக்கன்குளம்
- வி.வி பொறியியல் கல்லூரி
- ஸ்கேட் பொறியியல் கல்லூரி
- ஜே.பி பொறியியல் கல்லூரி, கடையநல்லூர்
- ஜோ. சுரேஷ் பொறியியல் கல்லூரி
# திருநெல்வேலி மாவட்டத்திலுள்ள கல்வி நிலையங்கள்

## கல்லூரிகள்

### மருத்துவக் கல்லூரிகள்

- திருநெல்வேலி மருத்துவக் கல்லூரி
- சித்த மருத்துவக்கல்லூரி
- ராஜா பல் மருத்துவக் கல்லூரி
# திருநெல்வேலி மாவட்டத்திலுள்ள கல்வி நிலையங்கள்

## கல்லூரிகள்

### பல்தொழில் நுட்பப் பயிலகம்

1. சங்கர் இன்ஸ்டிட்யூட் பல்தொழில் நுட்பப் பயிலக கல்லூரி, திருநெல்வேலி  
2. அம்மை அப்பா பல்தொழில் நுட்பப் பயிலக கல்லூரி, இராதாபுரம்  
3. அருள்மிகு செந்திலாண்டவர் பல்தொழில் நுட்பப் பயிலக கல்லூரி, தென்காசி  
4. எப்.எக்ஸ் பல்தொழில் நுட்பப் பயிலக கல்லூரி, தருவை  
5. எவரெஸ்ட் பல்தொழில் நுட்பப் பயிலக கல்லூரி, கடையநல்லூர்  
6. கோமதி அம்பாள் பல்தொழில் நுட்பப் பயிலக கல்லூரி, சிவகிரி  
7. ஹைடெக் பல்தொழில் நுட்பப் பயிலக கல்லூரி, Samugarangapuram  
8. ஐ. ஆர். டி (சாலைப் போக்குவரத்து நிறுவன) பல்தொழில் நுட்பப் பயிலக கல்லூரி, பாளையங்கோட்டை  
9. எம்.எஸ்.பி வேலாயுத நாடார் இலக்குமிதாயம்மாள் பல்தொழில் நுட்பப் பயிலக கல்லூரி, பாவூர்சத்திரம்  
10. பி.எஸ்.என் (P.S.N) பல்தொழில் நுட்பப் பயிலக கல்லூரி, பாளையங்கோட்டை  
11. Pastor Lenssen பல்தொழில் நுட்பப் பயிலக கல்லூரிe, இராதாபுரம்  
12. பசும்பொன் நேதாஜி பல்தொழில் நுட்பப் பயிலக கல்லூரி, சங்கரன்கோவில்  
13. பெட் (PET) பல்தொழில் நுட்பப் பயிலக கல்லூரி, இராதாபுரம்  
14. ஆர்இசிடி (RECT) பல்தொழில் நுட்பப் பயிலக கல்லூரி, நாங்குநேரி  
15. எஸ். வீராசாமி செட்டியார் பல்தொழில் நுட்பப் பயிலக கல்லூரி, புளியங்குடி  
16. எஸ். ஏ. ராஜாஸ் (S.A. Raja's) பல்தொழில் நுட்பப் பயிலக கல்லூரி, வடக்கன்குளம்  
17. எஸ். தங்கப்பழம் பல்தொழில் நுட்பப் பயிலக கல்லூரி, திருநெல்வேலி  
18. ஸ்காட் பல்தொழில் நுட்பப் பயிலக கல்லூரி, சேரன்மகாதேவி  
19. சிறீ ரமண இன்ஸ்டிட்யூட் பல்தொழில் நுட்பப் பயிலக கல்லூரி, நாங்குநேரி  
20. செயின்ட். மரியம் (St. Mariam) பல்தொழில் நுட்பப் பயிலக கல்லூரி, ஆலங்குளம்  
21. செயின்ட். சேவியர்ஸ் (St. Xavier's) பல்தொழில் நுட்பப் பயிலக கல்லூரி, சிறீவைகுண்டம்  
22. த இந்தியன் பல்தொழில் நுட்பப் பயிலக கல்லூரி, இராதாபுரம்  
23. த கெவின் பல்தொழில் நுட்பப் பயிலக கல்லூரி, பாளையங்கோட்டை  
24. யு.எஸ்.பி (U.S.P) பல்தொழில் நுட்பப் பயிலக கல்லூரி, கடையநல்லூர்  
25. வி.கே.பி (V.K.P) பல்தொழில் நுட்பப் பயிலக கல்லூரி, கடையநல்லூர்  
26. மெரிட் பல்தொழில் நுட்பப் பயிலக கல்லூரி, இடைகால்
# தமிழ்நாடு பாடநூல் மற்றும் கல்வியியல் பணிகள் கழகம்

**தமிழ்நாடு பாடநூல் மற்றும் கல்வியியல் பணிகள் கழகம்** (*Tamilnadu Textbook and Educational Services Corporation*) அல்லது **தமிழ்நாடு பாடநூல் கழகம்** (*Tamilnadu Textbook Corporation*), தமிழ்நாட்டில் உள்ள பள்ளிகளுக்குப் பாடப் புத்தகங்களைத் தயாரித்து அச்சிட்டு விநியோகம் செய்வதற்காகத் தமிழக அரசால் ஏற்படுத்தப்பட்ட நிறுவனம்.